Wilfried Zaha

Dazet Wilfried Armel Zaha (s. 10. marraskuuta 1992 Abidjan, Norsunluurannikko) on norsunluurannikkolainen jalkapalloilija, joka edustaa Englannin Valioliigassa pelaavaa Crystal Palacea. Hänen pelipaikkansa on oikea laitahyökkääjä.

Ammattilaisura 
Zaha on Crystal Palacen kasvatti. Hän pelasi ensimmäisen ottelunsa seuran edustusjoukkueessa 27. maaliskuuta 2010 Cardiff Cityä vastaan. Tammikuussa 2013 Zaha myytiin Manchester Unitediin mutta hän pelasi loppukauden lainalla vanhassa seurassaan.

United-debyyttinsä Zaha teki elokuussa 2013 Community Shield -ottelussa Wigan Athleticia vastaan. Kevätkaudella 2014 hän pelasi lainalla Cardiff Cityssä ja lopulta hän palasi Crystal Palaceen.

Maajoukkueura 
Zaha debytoi Englannin maajoukkueessa 14. marraskuuta 2012 Ruotsia vastaan. Hän on edustanut Englantia synnyinmaansa Norsunluurannikon sijaan myös nuorisomaajoukkueissa. Tammikuussa 2017 Zaha debytoi Norsunluurannikon maajoukkueessa Ruotsia vastaan ottelussa, joka päättyi 2–1-voittoon Zahan syöttäessä voittomaalin.

Lähteet 
 
 

Englantilaiset jalkapalloilijat
Norsunluurannikkolaiset jalkapalloilijat
Vuonna 1992 syntyneet
Elävät henkilöt